Netîceya bombardumanê dewleta tirke de 20ê temmuze de seyrangehê Zaxoyî de 9 kesan dinyaya xo bedilnabî û 23 kesî zî birîndar bîyî.
Dima ke Iraqî Qirkerdişê Zaxoyî ard rojdemê Konseya Asayîşî ya Neteweyanê Yewbîyayeyan (KENY), konseye eşkerayîyêke daye û hêriş şermezar kerd.
KENYî 25ê temmuze de eşkerayîyêke daye û vat: ''Endamê KENYî  hêrişê vera Iraqî şermezar kenê. Endamê KENYî keyeyanê qurbanan, hukmatê Iraqî û Kurdîstanê Iraqî ra serweşîye wazena, birîndaran ra zî şîfa wazena û derheqê cigêrayîşê serebûtî de zî paştî danê Iraqî. Endamê KENYî paştî danê xoserî, serwerî, yewî, yewîya erdî, prosesê demokratîkî û aramîya Iraqî.''
